Skrivánci na niti
<s>Skrivánci na niti () je čehoslovačka filmska komedija snimljena u režiji Jiříja Menzela i premijerno prikazana početkom 1990. godine.</s><s>Radnja se događa u Čehoslovačkoj krajem 1940-ih i 1950-ih, a protagonisti su nekadašnji pripadnici "buržoaske" predratne elite koje je staljinistički režim u svrhu "preodgajanja" poslao u logor gdje moraju zarađivati kao obični radnici.</s><s>Film je originalno snimljen 1969. godine, neposredno nakon sovjetske invazije kojom je slomljeno Praško proljeće, te je u njemu tada uspostavljeni prosovjetski režim prepoznao alegorijsku kritiku samog sebe.</s><s>Zbog toga mu je zabranjeno prikazivanje te je ostao u bunkeru sljedeće dvije decenije.</s><s>Tek nakon što je komunistički režim srušen u Baršunastoj revoluciji, Skrivanci na niti su se mogli prikazivati.</s><s>Premijeru su imali na Berlinskom festivalu gdje su doživjeli trijumf i osvojili Zlatni medvjed.</s>

<s>Vanjske veze</s>

<s>Čehoslovački filmovi
Filmske komedije
Historijski filmovi
Crnohumorni filmovi
Filmovi u bunkeru</s>

